alexandrainst/scandi-wiki huggingface dataset:
Luigi Federico Menabrea

Luigi Federico Menabrea (født i 4. september 1809 i Chambery, i datidens Savoie, død 24. mai 1896 i Saint-Cassin, Arrondissement Chambéry, i dagens Rhône-Alpes) var en italiensk general og politiker. Menabrea var sitt lands statsminister fra 1867 til 1869.

Liv og virke 
Menabrea ble født i Chambery, som på det tidspunktet tilhørte hertugdømmet Savoie. Han studerte realfag ved universitetet i Torino og tok en doktorgrad i matematikk. 

I 1848 var han Karl Albert av Sardinias utsending på flere diplomatiske oppdrag, for å inkludere Modena og Parma i Kongedømmet Sardinia. Siden ble han valgt til parlamentet i Piemonte, og  deretter knyttet til forsvars- og utenriksdepartementet. Politisk tilhørte han høyresiden. Han var helt til den andre italienske frigjøringskrig i 1859, av den oppfatning at det var mulig å skape et kompromiss mellom Vatikanet og staten. 

Menabrea gjorde militær karrière, og ble i 1860 utnevnt til generalløytnant. Han ledet troppene under beleiringen av Gaeta, i krigen mellom Kongedømmet Sardinia og kongedømmet de to Sicilier. Siden ble han utnevnt til senator og mottok tittelen greve. 

Luigi Menabrea hadde under kongedømmet Italia flere ministerposter, og deltok i regjeringene til Ricasoli, Farini og Minghetti. Han etterfulgte Rattazzi som statsminister i oktober 1867. Som statsminister fikk han vanskelige saker å behandle, så som Garibaldis invasjon av Sicilia, og det katastrofale slaget ved Mentana da Garibaldis frivillige ble slått av franske, pavetro styrker.     

Etter å ha gått av som statsminister fortsatte han som rådgiver for kongen. Hans etterfølger Giovanni Lanza, fant Menabreas tilknytning til kongen brysom, og utnevnte ham isteden til ambassadør i London. Senere overtok han ambassadørposten i Paris. Han døde i sine hjemtrakter, i Saint-Cassin, beliggende i Chambery som på det tidspunkt var innlemmet i Frankrike.

Referanser

Eksterne lenker 
 Opplysninger om Menabrea på internettsiden til Italias deputertkammer

Italienske statsministre
Personer fra Chambéry
Fødsler i 1809
Dødsfall i 1896
Samfundets støtter (1920)

Samfundets støtter (engelsk: ) er en britisk stumfilm fra 1920, i regi av Rex Wilson. I hovedrollene: Ellen Terry, Norman McKinnel and Mary Rorke. Manuskriptet bygde på Henrik Ibsens skuespill, Samfundets støtter, fra 1877. Filmen ble spilt inn i Grimstad. Den hadde premiere i september 1920.

Denne britiske filmen brukte engelskklingende navn på en del av rollefigurene:

Handling 
Konsul og skipsverftseier, Halligan, er stolt over sin suksess og høye samfunnsposisjon, men hans suksess bygger på løgner og uærlighet. Flere år innen han oppnådde sin nåværende posisjon hadde han et forhold til skuespillerinnen, Madame Dorf, noe som førte til datteren Dina. Senere lykkes han i å vinne Lenas følelser, men da han treffer hennes søte yngre stesøster, Betty, som har en mindre formue, gifter han seg med henne i stedet for å redde sin mindre vellykkede shippingbusiness. Kort etterpå dør Madame Dorf og Halligan adopterer Dina.

I mellomtiden reiser Dick Alward til USA for å søke lykken. Stesøsteren, Lena, som fikk kurven av Hannigan drar sammen med ham. Utfarten fører til sladder omkring Dick og den adopterte foreldreløse Dina. Halligan imøtegår ikke ryktene om at Dick er hennes far. Han er imidlertid bekymret over at sannheten vil komme for en dag. Når Dick og Lena returnerer til Norge, beslutter Halligan seg for å drepe dem.

Ting blir enda mer komplisert når Dick forelsker seg i Dina og vil ta henne med seg hjem til USA. For å beholde sitt gode rykte forsøker Halligan å sende paret på sitt minst sjødyktige skip, men planen mislykkes når de går om bord i et annet fartøy og Halligans sønn, Olaf, går om bord i det farlige skipet. Verksformann Aune redder Olaf, hvorpå Halligan (som ikke lenger greier å lyve) i en tale til sine medborgere (som kom for å hedre ham) innrømmer at han er den virkelige faren til adoptivdatteren.

I rollene 
Ellen Terry - Mrs Halligan Sr.
Norman McKinnel - John Halligan
Mary Rorke - Mrs. Halligan
Joan Lockton - Diana Dorf
Irene Rooke - Martha Karsten
Lydia Hayward - Lena Hessel
Charles Ashton - Dick Alward

Referanser

Eksterne lenker 

Britiske dramafilmer
Filmer fra 1920
Filmer basert på skuespill av Henrik Ibsen
Norges smarteste

Norges smarteste er et norsk gameshow som gikk på NRK-TV i 2015 der deltakerne konkurrerer om å bli kåret «Norges smarteste». Programmet er basert på den tyske TV-serien «Der Klügste Deutche». Programleder for serien var Nadia Hasnaoui med Jan Martin Nordbotten som medprogramleder. 

Vinneren av serien ble Steffen Mio Kristiansen. 

I VG fikk programmet terningkast 3.

Konsept 
Programmet forsøker på en underholdende måte å svare på spørsmålet om hvem som er Norges smarteste. Gjennom utfordringer innenfor logikk, matematikk, musikk og språk forsøker man å kåre en vinner. I hvert program var det avbrekk med korte filmsnutter hvor Jan Martin Nordbotten, Norges yngste professor i matematikk, gav sine tips i konkurransen.

Oppgaver 
NRKs beskriver oppgavene som «... tester deres matematiske, logiske, musikalske og lingvistiske evner ved å sende dansecrew, artister og statister i kombinasjon med tall og bokstaver deres vei.»

Eksempler på oppgaver:

- Deltakerne får se en kortfilm, deretter skal de svare på spørsmål om hva de så i filmen

- Deltakerne får se dansere på en scene med tall på magen, deretter skal de svare på matteoppgaver hvor de må bruke tallene

- En rekke personer går opp på scenen, deltakerne skal svare på hvem av de som er kjærester eller i slekt

Utvelgelse av deltakere 
Totalt 25 deltakere i alderen 16 til 90 år ble valgt ut til å delta i programmet etter tre dager med innledende tester.

Episodeoversikt

Referanser

Eksterne lenker 
 Norges smarteste på NRK-TV

Norske gameshow
TV-produksjoner på NRK
Norske TV-serier fra 2010-årene
Ove Dahl

Ove Christian Dahl (født 29. januar 1862 i Orkdalsøra, død 17. september 1940 i Oslo) var en norsk botaniker.  Han er spesielt kjent for sine studier av karplanter. 

Han var sønn av handelsmann Hans Peter Dahl (1813–67) og Christiane Scherving Bech (1834–1910).  Etter examen artium fra Trondheim katedralskole i 1880 studerte han filologi i Kristiania ved Det Kongelige Frederiks Universitet som ga embetseksamen i 1886.  Han fulgte Axel Blytt (1843–98) sine forelesninger og jobbet 1890 til 1892 i hjembyen med å sortere notatene etter Johan Ernst Gunnerus (1718–73) i arkivene ved Det Kongelige Norske Videnskabers Selskab.  Fra 1893 til 1918 jobbet han ved Botanisk museum (Oslo). Han ble sinnssyk og bodde resten av livet på Gaustad.  Kollegene fullførte et større verk og Rolf Nordhagen (1894–1979) hedret ham ved å i 1932 sette navnet Papaver dahlianum på en svalbardvalmue som vokser i Finnmark der Dahl tilbrakte flere perioder for kartlegging.  Dahl etterlot seg flere titusen innsamlede ark.

Utgivelser

Referanser 

Norske botanikere
Vitenskapelig ansatte ved Universitetet i Oslo
Personer fra Trondheim kommune
Daniel Wellington

Daniel Wellington AB er et klokkeselskap som drives av Filip Tysander. Selskapet ble startet i 2011, og hovedkontoret er lokalisert nord for Stockholm i Sverige. Tysander investerte da US$ 15 000 i selskapet, og i 2014 solgte det over én million ur, og tok inn US$ 70 millioner.

Historie
Ifølge firmahistorien møtte Tysander backpackeren Daniel Wellington i Australia, og ble inspirert av klokkeremmene hans. Han valgte derfor å kalle opp firmaet etter Wellington.

Innovasjoner

Daniel Wellington (forkortes ofte DW) er et svensk selskap, men klokkene er produsert i Kina. Urverket  i klokken er av kvarts: et batteri og en vibrerende krystall som holder tiden, og kommer hovedsakelig fra Miyota, en japansk forhandler som er populær blant lavprismerker. Resten av delene er laget i Shenzhen.

Det er også blitt designet flere forskjellige farger og mønster for remmene gjennom tidene.

Referanser

Eksterne lenker 
 

Svenske industriselskaper
Armbåndsur
Etableringer i 2011
Maeva Danois

Maeva Danois (født 10. mars 1993 i Caen) er en fransk friidrettsutøver som konkurrerer på langdistanseløp og hinderløp. Hun har sølv på 3000 meter hinder ved U23-EM i friidrett 2015 som fremste internasjonale meritt.

Idrettskarriere 
Danois forbedret sin personlige rekord på 3000 meter hinder fra 10:45,35 i 2013 til 9:54,91 i 2014, som var ny fransk U23-rekord på denne distansen. Hun ble fransk U23-mester på 3000 meter hinder i 2014.

Hun kom på 3.-plass på 1500 meter ved det franske U23-mesterskapet i 2015. Hun deltok også ved U23-EM i friidrett 2015, der hun kom på 2.-plass på 3000 meter hinder bak tyrkiske Tuğba Güvenç, der hun forbedret den franske U23-rekorden til 9:40,89. Dette var også personlig rekord for henne.

Referanser

Eksterne lenker 

  Profil hos European Athletics
  Profil hos All-Athletics 
  Profil hos FFA

Franske hekkeløpere
Franske langdistanseløpere
Personer fra Caen
Fødsler i 1993
Deltakere for Frankrike under VM i friidrett 2017
Deltakere for Frankrike under EM i friidrett 2016
Ernst Josef Albert Weiner

Ernst Josef Albert Weiner (1913–1945) var en tysk SS-offiser (Hauptsturmführer) mest kjent for sin rolle i Sicherheitspolizei (Sipo) i Norge under andre verdenskrig. 

Weiner kom fra Oberpfalz i Bayern og påbegynte en utdanning til katolsk prest, men skiftet studium og avla juridisk embedseksamen i 1936. Han var medlem av NSDAP og fikk en stilling i politiet.

Himmler ga Weiner i oppdrag å skrive en troslære for fromme nazister. Like før avreisen til Norge skrev Weiner et utkast som ble godkjent av Hitler personlig. Weiner snakket syv språk godt, og med sitt rolige vesen virket han tillitvekkende på agenter og de arrestertes vettskremte pårørende. Iblant fikk han norske patrioter til å arbeide for seg, mot løfte om at de som ble angitt, ikke ville bli arrestert, et løfte han også holdt. Han var uenig i Fehmers fremgangsmåte med arrestasjoner og mishandling. Wieners egen metode var nøye kartlegging i første omgang. Han slo til først når situasjonen ble kritisk.

Som Kriminalrat var Weiner leder for Gestapos agentkontor i Norge, Sipos avdeling «Referat IV» i Oslo, der han vervet nordmenn til infiltrering av motstandsbevegelsen, og var anklager under standretten 8. februar 1945.<ref> Hans Fredrik Dahl: «Weiner, Ernst» Norsk krigsleksikon 1940-45</ref> var Weiner involvert i operasjon Blumenpflücken'' og foretok personlig likvideringen av Einar Hærland, Sigurd Roll, Gunnar Spangen og Sigrid Hammerø.

I 1945 ble Weiner arrestert. Han ble avhørt som en del av det norske landssvikoppgjøret, men aldri dømt, ettersom han skjøt seg selv og en medfange 17. desember 1945.

Referanser 

Tyske nazister
SS-offiserer
SD-personell
Tyskere fra andre verdenskrig
Personer tilknyttet det tredje rike
SS-personell i det tyskokkuperte Norge
Tyske krigsfanger under andre verdenskrig
Dødsfall under fengselsopphold
Jon Asbjørn Vislie

Jon Asbjørn Vislie (født 8. oktober 1896, død 9. februar 1945) var en norsk jurist og motstandsmann under andre verdenskrig som ble henrettet av den tyske okkupasjonsmakten på Akershus festning som represalier etter likvideringen av politigeneral Karl Marthinsen.

Han var født i Kristiania og var utdannet jurist og var advokat med møterett for Høyesterett.

Under okkupasjonen av Norge var ble Vislie en økonomisk støttespiller til motstandsbevegelsen. Han hjalp også flyktninger. Da politigeneral Karl Marthinsen ble likvidert av motstandsbevegelsen 8. februar 1945, ble Vislie arrestert sammen med 33 andre, inkludert Kaare Sundby, Haakon Sæthre og Carl Ferdinand Gjerdrum. Vislie ble dømt umiddelbart og skutt på retterstedet på Akershus festning 9. februar 1945. Kroppen hans ble senket i Oslofjorden.

Referanser 

Norske motstandsfolk under andre verdenskrig
Norske motstandsfolk drept under andre verdenskrig
Norske jurister
Norges Høyesterett
Helle skole

Helle skole er en offentlig barneskole i Helle i Kragerø kommune.

Byggverk i Kragerø
Barneskoler i Vestfold og Telemark‎
Maria Amalie av Sachsen

Maria Amalia av Sachsen (født 24. november 1724 Dresden, død 27. september 1760) var dronning, først av Napoli og Sicilia og senere også dronning av Spania. Hun ble gift med kong Karl III av Spania, tidigere konge av Napoli og Sicilia. Hun var politisk aktiv, og deltok i styret av både Napoli  og Spania.

Referanser

Eksterne lenker 
 

Huset Bourbon-De to Sicilier
Sicilianske dronninger
Personer fra Napoli
Italias historie
Damer av Stjernekorsordenen
Bobby Scott

Bobby Scott (født 29. januar 1937, død 5. november 1990) var en amerikansk musiker, musikkprodusent og tekst- og låtskriver. Som musiker var han pianist, vibrafonist og sanger, og spilte også flere instrumenter, deriblant trekkspill, cello, klarinett og kontrabass. Han studerte på La Follette School of Music som åtteåring og jobbet profesjonelt som 11-åring. I 1952 turnerte han med Louis Prima og han spilte med Gene Krupa og Tony Scott på 1950-tallet. Han ble etterhvert bandleder og hadde mange innspillinger. 

Som låtskriver fikk han sin første store hit med «Chain Gang» (ikke Sam Cookes sang), og fikk senere anerkjennelse for instrumentalen «A Taste of Honey», som senere ble spilt inn med The Beatles og Barbra Streisand, da med bedarbeidelse sammen med Ric Marlow. Scott skrev også superhiten He Ain't Heavy, He's My Brother.

Scott, som var en baryton, gjorde også opptredener, ofte solo eller med beskjedent akkopanement.

Referanser

Kilder 
 Bobby Scott - Allmusic.com
 Bobby Scott, 53, dies; Composer and singer - New York Times, 11. november 1990

Eksterne lenker 
 
 

Låtskrivere fra USA
Personer fra Westchester County i New York
Babcock International

Babcock International Group plc er et multinasjonalt konsern med hovedkontor i London. Selskapet leverer infrastruktur- og ingeniørtjenester til forsvarssektoren og sikkerhetskritiske bransjer, og inngår i aksjeindeksen FTSE 100.

Konsernet driver luftambulanse i Storbritannia, Australia, Italia, Spania, Frankrike, Portugal, Tyskland, Sverige, Finland og Norge, i de nordiske land gjennom Babcock Scandinavian AirAmbulance, og i Storbritannia gjennom Babcock Mission Critical Services Onshore.

Selskapet har  ansatte (2015).

Referanser

Eksterne lenker
 

Britiske selskaper
Børsnoterte selskaper
Forsvarsindustriselskaper
Luftambulansetjenester
Etableringer i 1891
Mondovì

Mondovì er en italiensk kommune i provinsen Cuneo i Piemonte, med ca. 22 600 innbyggere.
Kommunen var fødested for den italienske statsminister Giovanni Giolitti.

Referanser

Eksterne lenker 
 

Byer i Piemonte
Kommuner i provinsen Cuneo
Place Dauphine

Place Dauphine er et torg på Île de la Cité i det 1. arrondissement i Paris. Det ble skapt mellom  1607 og 1610 og er oppkalt etter le dauphin, den senere Ludvig XIII. Arkitekten er ukjent, men det kan ha vært Louis Métezeau, som var Premier Architecte du Roi, kongens førstearkitekt.

Place Dauphine, som har en triangulær form, ligger i vestre del av Île de la Cité. Triangelens spiss peker mot Pont Neuf, dens sørlige hjørne peker mot Rue de Harlay, som leder til Quai des Orfèvres.

Torget het fra først av Place Dauphine, men i 1792, under den franske revolusjon, skiftet man navn til Place de Thionville til minne om Thionville-borgernes motstand mot den beleirende prøyssiske armé i 1792. I 1814 fikk torget igjen navnet Place Dauphine.

Historie 
Frem til 1500-tallet lå det tre små øyer umiddelbart vest for Île de la Cité — Îlot du Passeur-aux-Vaches (også kalt Île aux Bœufs), Île du Patriarche (også kalt Îlot de la Gourdaine) og Île aux Juifs. På den sistnevnte ble Jacques de Molay og Geoffroy de Charney brent på bål i 1314. Byggingen av Pont Neuf mellom 1578 og 1607 innebar at man ved blant annet samtidige dreneringsarbeider sammenførte de tre småøyene med Île de la Cité for å danne øyens nåværende vestre utskudd. Dette gav kong Henrik IV tanken om å oppføre et torg med tilhørende bosteder. Etter kongens direktiv skulle Place Dauphine bygges med Place Royale (dagens Place des Vosges) som forbilde.

Det siste av husene ved Place Dauphine stod klart i 1616. Husene hadde opprinnelig butikklokaler på gateplanet og derover to bostedsetasjer. Fasadene hadde blant annet rustiseringer og hjørnekjeder i tegl og kalkstein. Bygningene ble kronet med en attikaetasje med et bratt skifertak og arkvinduer.

Siden 1600-tallet har nesten alle bygningene ved Place Dauphine fått ytterligere en eller to etasjer og nye fasader. Bare de to bygningene som vetter mot Pont Neuf har fått beholde sitt opprinnelige utseende. Bygningene ved torgets østre del ble stukket i brann under Pariserkommunen i 1871 og ble revet kort derpå.

På Place Dauphine stod fra 1803 til 1874 Fontaine Desaix. Fontenen, som ble tegnet av Charles Percier, ble reist til general Louis Charles Antoine Desaix' ære.

Kilder 
 Andrew Ayers (2004). The Architecture of Paris. Stuttgart; London: Edition Axel Menges, 2004. ISBN 978-3-930698-96-7.
 Hilary Ballon (1991). The Paris of Henri IV: Architecture and Urbanism. Cambridge, Massachusetts: The MIT Press, 1991. ISBN 978-0-262-02309-2.
 Anthony Blunt (1999). Art and Architecture in France, 1500–1700, fifth edition revised by Richard Beresford. New Haven: Yale University Press, 1999. ISBN 978-0-300-07735-3. ISBN 978-0-300-07748-3 (paperback).
 Elphège Boursin; Augustin Challamel: Dictionnaire de la Révolution française. Paris: Librairie Furne, 1983. View host Google Books.

Referanser

Eksterne lenker 
 

Gater og plasser i Paris
1. arrondissement i Paris
Olav Øby

Olav Øby (født 13. oktober 1994) er en norsk fotballspiller som spiller for Fredrikstad Fotballklubb.

Øby har tidligere spilt i Eliteserien for Sarpsborg 08 og på lån til Kristiansund. Øby ble i 2019 hentet tilbake permanent til Kristiansund.

Referanser

Eksterne lenker 
 
 «Olav Øby», profil på NFFs hjemmeside
 «Olav Øby», profil på altomfotball.no

Norske fotballspillere
Fotballspillere for Sarpsborg 08 FF
Fotballspillere for Follo Fotball
Fotballspillere for Kongsvinger IL Toppfotball
Fotballspillere for Fredrikstad FK
Onyekachi Hope Ugwuadu

Onyekachi Hope Ugwuadu (født 5. mai 1997), også kjent som Kachi, er en nigeriansk fotballspiller som spiller for den saudi-arabiske klubben Al-Taraji.

Referanser

Eksterne lenker 
 
 «Onyekachi Hope Ugwuadu» profil på Sarpsborg 08 FFs hjemmeside
 «Kachi», profil på altomfotball.no

Nigerianske fotballspillere
Utenlandske fotballspillere i Norge
Fotballspillere for Sarpsborg 08 FF
Fødsler i 1997
Barry Maguire

Barry Maguire (født 27. oktober 1989 i Tiel) er en nederlandsk fotballspiller. Maguire, som er midtbanespiller, spiller for Sarpsborg 08 i Tippeligaen. Han har tidligere spilt for Den Bosch, Utrecht og VVV-Venlo. Maguire, som har irsk far, har spilt landslagsfotball for aldersbestemte lag for henholdsvis Irland og Nederland.

Referanser

Eksterne lenker 
 
 «Barry Maguire», profil på Sarpsborg 08 FFs hjemmeside
 «Barry Maguire», profil på NFFs hjemmeside
 «Barry Maguire», profil på altomfotball.no. Besøkt 24. oktober 2015
 «Barry Maguire», profil på soccerway.com 

Nederlandske fotballspillere
Fotballspillere for FC Den Bosch
Fotballspillere for FC Utrecht
Fotballspillere for VVV-Venlo
Fotballspillere for Sarpsborg 08 FF
Fødsler i 1989
Personer fra Tiel
Sigurd Rosted

Sigurd Rosted (født 22. juli 1994) er en norsk fotballspiller som spiller for den danske klubben Brøndby IF.

Landslaget
11. juni 2017 ble han tatt ut i sin første landslagstropp for  mot  (13. juni). Han kom inn i troppen som erstatter for en skadet Tore Reginiussen.

26. mars 2018 fikk han sin første landskamp for  mot . Han scoret også sitt første landslagsmål i samme kamp som Norge vant 1-0.

Referanser

Eksterne lenker 
 
 «Sigurd Rosted», profil på Sarpsborg 08 FFs hjemmeside
 «Sigurd Rosted», profil på NFFs hjemmeside
 «Sigurd Rosted», profil på altomfotball.no

Norske fotballspillere
Norske landslagsspillere i fotball for herrer
Fotballspillere for Kjelsås Fotball
Fotballspillere for Sarpsborg 08 FF
Fotballspillere for AA Gent
Fotballspillere for Brøndby IF
Norske fotballspillere i Belgia
Norske fotballspillere i Danmark
Karl Jacques Ajzenberg

Karl Jacques Ajzenberg ,også kjent som Jacques Stanning, (født 3. mai 1911 i Brest-Litovsk, død 8. juli 1983) var en norsk språklærer og sykepleier. I 1920 reiste familien fra russisk Polen til Paris der de levde som statsløse. Ajzenberg livnærte seg med en rad ulike jobber, men manglet oppholds- og arbeidstillatelse. Han ønsket å emigrere til Brasil. Med hjelp av en nordmann forfalsket han papirer og nordmannen ga seg ut for å være faren hans slik at Ajzenberg kom seg inn i Norge (rundt 1934).

I Stavanger arbeidet han som språklærer ved Misjonsskolen fordi han behersket mange språk (spansk, tysk, fransk, hebraisk og litt russisk og polsk). Han avtjente verneplikten i Madlaleiren. Han ble døpt med navnet Karl Jacques Jørstad i St. Petri kirke i 1939. Under krigen ble han anmeldt av svogeren som mente det var noe rart med identiteten hans. I oktober 1940 ble han fengslet for å ha reist inn med falske papirer. I 1942 ble han deportert, med antatt mål Frankrike, men han endte i fengsel i Tyskland (Berlin) og deretter nesten tre år i Auschwitz. Han ble befridd av sovjetisk styrker i januar 1945 og kom tilbake til Norge i august.

Referanser

Eksterne lenker 
 Snublestein ved MHS

Overlevende fra Auschwitz
Personer fra Paris
Personer fra Brest-Litovsk
Patrick Mortensen

Patrick Mortensen (født 13. juli 1989) er en dansk fotballspiller som spiller for den danske klubben AGF Fodbold. 

Han har tidligere spilt for Brøndby IF og Lyngby Boldklub i Superligaen, samt landslagsfotball for Danmarks U21-herrelandslag. Mest kjent er han for årene i Sarpsborg 08,  med blant i Europaligaen, der klubben nådde gruppespillet.

Referanser

Eksterne lenker 
 
 «Patrick Mortensen», profil på Sarpsborg 08 FFs hjemmeside
 «Patrick Mortensen», profil på NFFs hjemmeside
 «Patrick Mortensen», profil på DBUs hjemmeside 
 «Patrick Mortensen», profil på altomfotball.no
 «Patrick Mortensen», profil på soccerway.com 

Personer fra København
Danske fotballspillere
Utenlandske fotballspillere i Norge
Fotballspillere for Fremad Amager
Fotballspillere for Brøndby IF
Fotballspillere for Lyngby BK
Fotballspillere for Sarpsborg 08 FF
Fotballspillere for Aarhus GF
Fødsler i 1989